Iktatószám: HIV/ /2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**Tárgy:** Rendeletalkotás a Hévíz városban működő piac látogatásának eltérő szabályairól

**Az előterjesztő:** Papp Gábor polgármester

**Készítette:**  dr. Tüske Róbert jegyző

**Megtárgyalta:** ---

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Polgármester úr döntését kezdeményezem.

A Hévízen működő termelői piac fenntartója és üzemeltetője Hévíz Város Önkormányzat Gazdasági- Műszaki Szervezete. A piac működésének rendjét az üzemeltető által kibocsátott Piac Szabályzat állapítja meg.

A piac jelenleg kedden 7:00 – 13:00 óráig, csütörtökön 12:00 – 18:00 óráig, szombaton pedig 7:00 – 13: 00 óráig üzemel.

A védelmi intézkedésekről szóló 168/2020. (IV. 30.) Korm. rendelet 10. § (3) bekezdése felhatalmazza a helyi Önkormányzat polgármesterét, hogy önkormányzati rendeletben határozza meg a településen működő piac nyitva tartásának és a 65. életévüket betöltött személyek általi látogatásának szabályait.

Konzultálva a piac fenntartójával és a piac felügyelővel, indokoltnak látszik a nyitva tartási rend módosítása a 65 év feletti személyek általi piaclátogatási rend módosítása. A tapasztalatok szerint vásárlói igények szükségessé teszik a 65 év alattiak vásárlási idősávjának szélesítését.

A piac látogatási rendjéről szóló szabályozás a Kormányrendeleti felhatalmazásra való tekintettel szükséges és arányos döntés.

**Részletes indokolás:**

1. § Meghatározza a piac új nyitva tartási rendjét.
2. § Meghatározza a 65. életévüket betöltött személyek általi látogatás eljárásrendjét.
3. § Hatályba léptető rendelkezések.

A kihirdetett vészhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**2.**

**Hévíz Város Önkormányzat Polgármesterének**

**……/2020. (…...) önkormányzati rendelete**

**a Hévíz városban működő piac látogatásának eltérő szabályairól**

Hévíz Város Önkormányzat Polgármestere a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a védelmi intézkedésekről szóló 168/2020. (IV. 30.) Korm. rendelet 3. § (3) bekezdésében kapott felhatalmazás alapján a következőket rendeli el:

1. **§** A Hévízi termelői piac nyitvatartási rendje:
2. kedden 7:00 – 13:00 óráig
3. csütörtökön 12:00 – 18:00 óráig
4. szombaton 7:00 – 13:00 óráig
5. **§** (1) Saját és családja egészsége érdekében a 65. életévét betöltött személy a Hévíz város közigazgatási területén működő piacot 9:00 óra és 11:00 óra közötti időben látogathatja.

(2) A piacon 9:00 óra és 11:00 óra közötti időben az ott foglalkoztatottak kivételével kizárólag az (1) bekezdés szerinti személy tartózkodhat.

**3. §** (1)Ez a rendelet kihirdetést követő napon lép hatályba.

(2) A rendelet a veszélyhelyzet megszűnését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Rendeletalkotás a Hévíz városban működő piac látogatásának eltérő szabályairól

**Társadalmi-gazdasági hatása:** szélesebb időtartamban biztosítja a 65 év alatti vásárlók részére a piac igénybevételét

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: nem kötelező rendeletalkotási tárgy, lehetőség a felhatalmazást adó 168/2020. (IV. 30.) Korm. rendelet alapján

**A rendelet megalkotása elmaradása esetén várható következmények**: -

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| Laczkó Mária | GAMESZ igazgató |  |  |
| Benkő Lajos | piac felügyelő |  |  |